ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບລັດຖະມົນຕີກະຊວງໂຍທາທິການ ແລະ ຂົນສົ່ງ ລາວ
ທ່ານນາຍົກລັດຖະມົນຕີຫງວຽນຊວນຟຸກ
ຕອນບ່າຍວັນທີ 7/3, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຕ້ອນຮັບທ່ານ ບຸນຈັນ ສີທະວົງ, ລັດຖະມົນຕີກະຊວງໂຍທາທິການ ແລະ ຂົນສົ່ງ ລາວ. ທີ່ການຕ້ອນຮັບ, ທ່ານນາຍົກລັດຖະມົນຕີ ຫງວຽນຊວນຟຸກ ຊີ້ແຈ້ງວ່າ: ຫວຽດນາມຈະເຮັດຈົນສຸດຄວາມສາມາດຂອງຕົນເພື່ອຊ່ວຍເຫລືອລາວ, ເປັນຕົ້ນໃນຂົງເຂດຄົມມະນາຄົມ. ທ່ານນາຍົກລັດຖະມົນຕີ ໃຫ້ຮູ້ວ່າ: ຫວຽດນາມ ຈະຫນູນຊ່ວຍເພື່ອໃຫ້ລາວນຳໃຊ້ທ່າກຳປັ່ນທະເລຂອງຫວຽດນາມ, ແລະ ປາດຖະຫນາຢາກສອງຝ່າຍຮ່ວມມືເພື່ອຂຸດຄົ້ນທ່າກຳປັ່ນທະເລຢູ່ທ່າກຳປັ່ນ ຫວູງອາງ ຢ່າງມີປະສິດທິຜົນ. ກ່ຽວກັບໂຄງການເສັ້ນທາງຄວາມໄວສູງ ຮ່າໂນ້ຍ -ວຽງຈັນ, ທ່ານນາຍົກລັດຖະມົນຕີ ເຫັນດີ ໃຫ້ຝ່າຍຫວຽດນາມ ສ້າງໂຄງການຄົ້ນຄ້ວາຄວາມເປັນໄປ FS ໃຫ້ສຳເລັດໃນປີ 2017. ກ່ຽວກັບໂຄງການກໍ່ສ້າງສາຍທາງລົດໄຟເຊື່ອມຕໍ່ສອງປະເທດ, ທ່ານນາຍົກລັດຖະມົນຕີ ມອບໃຫ້ບັນດາກະຊວງ, ຂະແຫນງການ, ອົງການກ່ຽວຂ້ອງຂອງສອງຝ່າຍເປັນເຈົ້າການສົມທົບກັນ, ຄົ້ນຄ້ວາໂດຍໄວ, ລາຍງານຕໍ່ລັດຖະບານສອງປະເທດເພື່ອມີຄຳເຫັນຊີ້ນຳ. ກ່ຽວກັບຮູບແບບ “ປະຕູດຽວ - ຈອດເທື່ອດຽວ”, ທ່ານນາຍົກລັດຖະມົນຕີ ສະເຫນີບັນດາອົງການກ່ຽວຂ້ອງສອງປະເທດສະຫລຸບ, ຕີລາຄາຮູບແບບນີ້ໂດຍໄວເພື່ອແນໃສ່ສ້າງຄວາມສະດວກກວ່າອີກໃຫ້ຄົມມະນາຄົມຂົນສົ່ງລະຫວ່າງສອງປະເທດແຕ່ຕ້ອງຮັບປະກັນຄວາມສະຫງົບປອດໄພເຂດຊາຍແດນ.
(ແຫຼ່ງຄັດຈາກ VOV)